ભારત અને ઈંગ્લેન્ડ વચ્ચે લોર્ડ્સમાં બીજી ટેસ્ટ મેચ રમાઈ રહી છે. મેચનો પહેલો દિવસ વરસાદમાં ધોવાઈ જવાના કારણે બીજા દિવસે ઈંગ્લેન્ડે ટોસ જીતીને ભારતને બેટિંગ માટે આમંત્રણ આપ્યું. ભારતીય ટીમ ભલે મેદાન પર બેટિંગ કરી રહી હોય તેમ છતાં દર્શકોની ભીડ સારી એવી હતી. આ વચ્ચે કેમેરાની નજર એક એવી જગ્યા પર પડી જેને જોઈને ભારતીય પ્રશંસકો ગુસ્સે થઈ ગયા. હકીકતમાં પેવેલિયનમાં એક જગ્યાએ બંને ટીમોના ઝંડા હતા. પરંતુ ઈંગ્લેન્ડનો ઝંડો સરખી રીતે લગાવાયો અને તિરંગાનું અપમાન કરવામાં આવ્યું.